Serlift a enterol
Dobrý deň. Užívam serlift 2 mesiac, lekárka mi zvýšila dávku na 2 tbl. pred týždňom. Dostavili sa intenzívne hnačky po každom jedle. Môžem používať aj enterol? Ďakujem.
Dobrý deň
Ďakujeme za Vašu otázku
Medzi veľmi časté nežiadúce účinky lieku Serlift patrí hnačky. Intenzita a frekvencia niektorých nežiaducich liekových reakcií môže klesať pri pokračovaní v liečbe a spravidla nemá za následok ukončenie liečby. Vzhľadom na to, že hnačka sa opakuje už týždeň a vyskytuje sa po každom jedle, odporúčam Vám kontaktovať ošetrujúceho lekára, ktorý určí na základe Vášho zdravotného stavu ďalší postup liečby.
Pri súčasnom užívaní liekov Serlift a Enterol nebola pozorovaná žiadna interakcia. Ich súčasné užívanie je možné.
Prajem pekný zvyšok dňa
S pozdravom, PharmDr. Lucia Kubáňová